আঠারো পেরিয়েছেন শাহরুখের বড় ছেলে আরিয়ান। মেয়ে সুহানাও আঠারোর পথে। আর ছোট ছেলে আব্রামের অবশ্য দাদা-দিদিদের এখনকার বয়সে পৌঁছতে ঢের দেরি। কিন্তু, তাতে বাবা শাহরুখের অত মাথাব্যাথা নেই, যতটা না ছেলে-মেয়েদের চোখ নিয়ে আছে। বলিউড বাদশার মতে, তাঁর সন্তানদের চোখ তাঁর মতোই। বরাবর তাঁর চোখ এবং ভ্রুযুগলের জন্য প্রশংসিত হয়ে এসেছেন শাহরুখ। চোখের জন্যই এসআরকে বলউডে একটা আলাদা স্টাইল স্টেটমেন্টও তৈরি করেছেন বলে দাবি করেন তাঁর ভক্তরা। তাই বাবা হিসাবে শাহরুখ মনে করছেন তাঁর ছেলে-মেয়েরা তাঁর সুন্দর চোখের অধিকারী হয়েছে। 

বলিউডে আরিয়ানের অভিষেক ঘটতে চলেছে বলেও জোর জল্পনা চলছে। তার আগে বাবা হিসাবে শাহরুখ চাইবেন ছেলের কেরিয়ারকে যতটা পারা যায় মসৃণ করতে। তাই অনেকে আবার মনে করছেন, ছেলে-মেয়েদের চোখ নিয়ে শাহরুখের মন্তব্য আসলে তলে তলে ক্ষেত্র প্রস্তুত করা ছাড়া আর কিছু নয়।